# Εθνοσυνέλευση της Δημοκρατίας της Σερβίας

| Σερβική Εθνοσυνέλευση Народна скупштина Србије Narodna skupština Sř̩bije |
| --- |
|  |
| Είδος |
| Τύπος | Μονοθάλαμο Κοινοβούλιο |
| Ηγεσία |
| Πρόεδρος | Ίβιτσα Ντάτσιτς (ΣΠΚ) Από 22 Οκτωβρίου 2020  |
| Δομή |
|  |
| Κοινοβουλευτικές Ομάδες | **120** Μαζί Μπορούμε Να Κάνουμε Τα Πάντα

* **95** Σερβικό Προοδευτικό Κόμμα
* **7** Σοσιαλδημοκρατικό Κόμμα
* **6** ΚΕΣΣ
* **3** Κίνημα Δύναμη Σερβίας
* **2** Σερβικό Λαϊκό Κόμμα
* **2** Κίνημα Σοσιαλιστών
* **2** Σερβικό Κίνημα Ανανέωσης
* **1** Λαϊκό Αγροτικό Κόμμα
* **1** Ενωμένο Αγροτικό Κόμμα
* **1** Καλύτερη Σερβία

**38** Ενωμένη Σερβία για τη Νίκη

* **12** Λαϊκό Κόμμα
* **11** ΚΕΔ
* **9** Δημοκρατικό Κόμμα
* **3** Κίνημα Ελεύθερων Πολιτών
* **1** Κίνημα Αναστροφής
* **1** Σλόγκα
* **1** Πατρίδα

**32** Ίβιτσα Ντάσιτς– Πρωθυπουργός της Σερβίας

* **23** Σοσιαλιστικό Κόμμα
* **8** Ενωμένη Σερβία
* **1** Πράσινοι Σερβίας

**15** ΕΔΕ* **8** Δημοκρατικό Κόμμα Σερβίας
* **6** Για το Βασίλειο της Σερβίας
* **1** Μπουντζέβτσι Πολίτες

**13** Πρέπει

* **5** Μην Απογοητεύετε το Βελιγράδι
* **4** Εξέγερση των Οικολόγων
* **4** Μαζί για τη Σερβία

**10** Ντβέρι–ΚΑΒΑΣ* **6** Ντβέρι
* **4** ΚΑΒΑΣ

**10** Ορκισμένοι
**5** Συμμαχία των Ούγγρων της Βοϊβοντίνας
**3** ΚΔΣ–Κληρονομιά του Μουφτή

**2** Μαζί για τη Βοϊβοντίνα–ΔΣΚΒ* **1** ΔΣΚΒ
* **1** Μαζί για τη Βοϊβοντίνα

**2** ΚΔΔ του Σάντζακ |
| Εκλογές |
| Τελευταία εκλογή | 3 Απριλίου 2022 |
| Τόπος συνεδριάσεων |
|  |
| Κοινοβούλιο, Βελιγράδι |
| Ιστοσελίδα |
| parlament.rs |

Η **Εθνοσυνέλευση της Δημοκρατίας της Σερβίας** (σερβικά: Народна скупштина Републике Србије / Narodna skupština Republike Srbije) αποτελεί το νομοθετικό σώμα της Σερβίας. Η ολομέλεια αποτελείται από 250 αναλογικά εκλεγμένους βουλευτές με μυστική ψηφοφορία, με τετραετή θητεία. Η συνέλευση εκλέγει Πρόεδρο, ο οποίος προεδρεύει των συνεδριών. Ο σημερινός πρόεδρος της Εθνοσυνέλευσης, από τις 23 Απριλίου του 2014, είναι ο Μάγια Γκοΐκοβιτς.

Η Εθνοσυνέλευση ασκεί ανώτατη νομοθετική εξουσία. Υιοθετεί και τροποποιεί το Σύνταγμα, εκλέγει Κυβέρνηση, διορίζει και παύει τους δικαστές του Συνταγματικού Δικαστηρίου, τον πρόεδρο του Ανώτατου Ακυρωτικού Δικαστηρίου, το Διοικητή της Εθνικής Τράπεζας της Σερβίας και άλλους κρατικούς αξιωματούχους. Όλες οι αποφάσεις λαμβάνονται με πλειοψηφία των βουλευτών στη σύνοδο, με την πλειοψηφία των βουλευτών που είναι παρόντες, εκτός από την τροποποίηση του Συντάγματος, όταν απαιτείται πλειοψηφία δύο τρίτων.

Η συνέλευση συνέρχεται σε σώμα στο Βελιγράδι.

## Αρμοδιότητες

Οι αρμοδιότητες της Εθνοσυνέλευσης που ορίζονται από το Σύνταγμα της Σερβίας, άρθρα 98-110:

* εγκρίνει και τροποποιεί το Σύνταγμα,
* αποφασίζει σχετικά με τις αλλαγές όσον αφορά τα σύνορα της Σερβίας,
* καλεί για εθνικό δημοψήφισμα,
* επικυρώνει τις διεθνείς συμβάσεις, όταν η υποχρέωση κύρωσης τους ορίζεται από το νόμο,
* αποφασίζει εν καιρώ πολέμου και ειρήνης και κηρύσσει κατάσταση πολέμου ή έκτακτης ανάγκης,
* εποπτεύει το έργο των υπηρεσιών ασφαλείας,
* θεσπίζει νόμους και άλλες γενικές πράξεις,
* παρέχει την εκ των προτέρων συγκατάθεση στο καταστατικό της αυτόνομης επαρχίας,
* υιοθετεί αμυντική στρατηγική,
* εγκρίνει το σχέδιο ανάπτυξης και χωροταξικού σχεδίου,
* εγκρίνει τον προϋπολογισμό και το ισοζύγιο στο τέλος του έτους, με πρόταση της κυβέρνησης,
* χορηγεί αμνηστία για ποινικά αδικήματα,
* εκλέγει την κυβέρνηση, εποπτεύει το έργο της και αποφασίζει τη λήξη της θητείας της κυβέρνησης και των υπουργών,
* διορίζει και απολύει τους δικαστές του Συνταγματικού Δικαστηρίου,
* διορίζει τον πρόεδρο του Ανώτατου Ακυρωτικού Δικαστηρίου, τους προέδρους των δικαστηρίων, τους εισαγγελείς και του δικαστές,
* διορίζει και απολύει τον Διοικητή της Εθνικής Τράπεζας της Σερβίας και εποπτεύει το έργο του,
* διορίζει και απολύει άλλους υπαλλήλους σύμφωνα με το νόμο.

Εκτελεί άλλα καθήκοντα που προβλέπονται από το Σύνταγμα και το Νόμο.

## Εκλογές

Οι βουλευτικές εκλογές ρυθμίζονται από το Σύνταγμα. Οι εκλογές διεξάγονται συνήθως μετά τη λήξη της τετραετούς θητείας της προηγούμενης συνέλευσης, αλλά μπορεί επίσης να πραγματοποιηθούν εάν η Συνέλευση απορρίψει την κυβέρνηση ή η κυβέρνηση παραιτηθεί και δεν υπάρχει πλειοψηφία ούτως ώστε να εκλέξει νέα κυβέρνηση. Οι εκλογές προκηρύσσονται από τον Πρόεδρο της Σερβίας 90 ημέρες πριν από τη λήξη της θητείας της Εθνοσυνέλευσης, έτσι ώστε οι εκλογές να ολοκληρωθούν εντός των επομένων 60 ημερών. Οι εκλογές διεξάγονται με απλή αναλογική. Ολόκληρη η χώρα είναι μία εκλογική περιφέρεια. Οι 250 έδρες διανέμονται μεταξύ των καταλόγων, χρησιμοποιώντας τη μέθοδο μέγιστου μέσου όρου. Υπάρχει ένα ελάχιστο όριο ψήφων 5%, έτσι ώστε μόνο οι λίστες των κομμάτων που παίρνουν περισσότερο από το 5% των ψήφων να λαμβάνουν έδρες. Δεν υπάρχει όριο για τις λίστες των εθνοτικών μειονοτήτων.

Μετά τις εκλογές, η πρώτη συνεδρίαση της νέας Συνέλευσης συγκαλείται από τον Πρόεδρο της Βουλής της προηγούμενης σύγκλησης, έτσι ώστε η σύνοδος να διεξάγεται το αργότερο εντός 30 ημερών από την ημέρα κήρυξης των τελικών αποτελεσμάτων των εκλογών.

## Παραπομπές

## Εξωτερικοί σύνδεσμοι

* Επίσημος ιστότοπος